་གྱི་བེང་བསྣམས་ནས་སྲིད་པ་
གསུམ་ཡང་འཇོམས་པར་མཛད་པ༔རོལ་དུ་སྤྱང་མོ་འུར་བ་འཁྲིད་པ༔ཕོ་ཉར་ལྕགས་ཀྱི་བྱ་ཁྲ་གཏོང་
བ་ལ་གསོལ་ལོ༔བཅོལ་བའི་འཕྲིན་ལས་མཛོད་ཅིག༔འཕྲིན་ལས་མངོན་དུ་མཛོད་ཅིག༔བསྒྲུབ་
399
པའི་རྟགས་ཕྱུངས་ཤིག༔ཧོཿབྱང་ཕྱོགས་འཕྲིན་ལས་ཀྱི་རྒྱལ་པོ་ཆེན་པོ་པེ་ཧར་དགྲ་ལྷ་ཆེན་པོ༔ཞལ་
གསུམ་སྟོད་ཀྱི་མི་བོ་ཆེ༔ཞལ་གསུམ་གཡས་ནག་གཡོན་དམར་དཀར་བ༔ཐོད་ཆེན་སྟེང་ན་ཚག་ཞུ་
གདུགས་ཐབས་སུ་གསོལ་བ༔ཕྱག་གཡས་ན་ལྕགས་ཀྱུ་མདའ་དང་རལ་གྲི༔གཡོན་སྤུ་གྲི་གཞུ་བེར་
ཀ་བསྣམས་པ༔རྒྱུད་དྲུག་རྩད་ནས་གཅོད་པ༔སྐུ་སྟོད་ལ་དར་དཀར་གྱི་རལ་ག་གསོལ་བ༔སྐུ་སྨད་
ལ་སྟག་ཆས་དང་ཞིང་ལྤགས་ཀྱིས་བརྒྱན་པ༔ཆིབས་སུ་སེངྒེ་དཀར་མོ་ལ་ཆིབས་པ༔སྣ་བཟུང་མོན་
བུ་པུ་ཏྲས་བྱས་པ༔རོལ་དུ་འཚུབ་མ་ནག་པོ་འཁྲིད་པ༔ཕོ་ཉར་བདུད་བྱ་སྐྱུང་ཀ་གཏོང་བ་ལ་གསོལ་
ལོ༔བཅོལ་བའི་འཕྲིན་ལས་མཛོད་ཅིག༔འཕྲིན་ལས་མངོན་དུ་མཛོད་ཅིག༔བསྒྲུབ་པའི་རྟགས་
ཕྱུངས་ཤིག༔ཐུགས་ཀྱི་དགྲ་ལྷའི་སྤྲུལ་པ་དགེ་བསྙེན་གཞོན་ནུའི་ཆ་བྱད༔སྐུ་ལ་དར་དམར་བེར་ཆེན་
གསོལ་བ༔ཤེལ་ཕྲེང་མགུལ་དུ་བྱས་པ༔གཡས་སྡིགས་མཛུབ་འཕྱར་ཞིང་༔གཡོན་ཟངས་གྲི་
འདེབས་པ་ལ་གསོལ་ལོ༔སྐུའི་དགྲ་ལྷའི་སྤྲུལ་པ་དགེ་སློང་དགྲ་བཅོམ་གཞོན་ནུ༔སྐུ་ལ་ངུར་སྨྲིག་གི་
ཆོས་གོས་གསོལ་པ༔གཡས་པ་ཤེར་ཤིང་གི་གསེག་ཤང་བསྣམས་པ༔གཡོན་པ་གསེར་གྱི་སྤུ་གྲི་
བསྣམས་པ༔ཀ་པཱ་ལི་རྒྱབ་ཏུ་འཁུར་ཞིང་༔སྤྱི་བླུགས་བུམ་པ་མདུན་ན་འཆང་བ་ལ་གསོལ་ལོ༔ཡོན་
ཏན་གྱི་དགྲ་ལྷའི་སྤྲུལ་པ་སྐུ་མདོག་སྔོ་སྐྱ་ལ༔མེན་ཏྲི་དམར་པོའ་ིག་ཤ་ཅན༔ཕྱག་ན་སྦ་ཁུག་མཆུ་རིང་
བསྣམས་པ་ལ་གསོལ་ལོ༔གསུང་གི་དགྲ་ལྷའི་སྤྲུལ་པ་མཐིང་ནག་རལ་པ་གྱེན་དུ་བརྫེས་ཤིང་༔
ཨག་ཚོམ་དམར་སེར་མེ་ལྟར་འབར་བ༔སྐུ་ལ་སྟག་སློག་གསོལ་བ༔ཕྱག་ན་ཞིང་དབྱུག་དང་སྤྱང་
ཀིའི་རྒྱལ་མཚན་འཕྱར་བ་ལ་གསོལ་ལོ༔འཕྲིན་ལས་ཀྱི་དགྲ་ལྷའི་སྤྲུལ་པ་ནག་པོ༔ཞིང་ལྤགས་ཀྱི་
གཡང་གཞི་སྐུ་ལ་གསོལ་བ༔སྦྲུལ་གྱི་ཆུན་པོས་བརྒྱན་པ༔སྟག་དང་སྤྱང་ཀིའི་རྒྱལ་མཚན་འཕྱར་བ་
ལ་གསོལ་ལོ༔བཅོལ་བའི་འཕྲིན་ལས་མཛོད་ཅིག༔འཕྲིན་ལས་མངོན་དུ་མཛོད་ཅིག༔བསྒྲུབ་པའི་
རྟགས་ཕྱུངས་ཤིག༔ཧོཿཐུགས་ཀྱི་རྒྱལ་པོའ་ིཡུམ་ཤནྟིཾ་རོ་ཟན་མ༔ཁྲག་ཞག་གིས་བརྒྱན་པ༔ལྕགས་
ཀྱུ་དང་བནྡྷ་སྙིང་བསྣམས་པ་ལ་གསོལ་ལོ༔སྐུའི་རྒྱལ་པོའ་ིཡུམ་བདུད་མོ་རོ་ལངས་མ་དཀར་མོ༔
དར་དཀར་སྐུ་ལ་གསོལ་བ༔དམ་ཤིང་དང་བནྡྷ་བསྣམས་པ་ལ་གསོལ་ལོ༔ཡོན་ཏན་གྱི་རྒྱལ་པོའ་ི
ཡུམ་གསེར་གྱི་སྤུ་གྲི་མ་ནག་མོ༔ཞལ་གཅིག་ཕྱག་བཞི་མ༔ཆིབས་སུ་བོང་བུ་གྭ་པ་ཆིབས་པ༔དབུ་
ལ་དར་ནག་གི་ཅོད་པན་གསོལ་བ༔སྙན་ཆ་གཡས་གཡོན་སེངྒེ་དང་སྦྲུལ་གྱིས་བརྒྱན་པ༔དྲིལ་བུ་
400
མགུལ་ལ་བརྒྱན་པ༔ཕྱག་བཞི་གཡས་རལ་གྲི་དང་མདུང་དམར་འཛིན་པ༔གཡོན་ཤཀྟི་དང་ཏྲི་ཤུ་
ལ༔མགུལ་ནས་བ་དན་འཕྱར་བ༔མི་མགོའ་ིདོ་ཤལ༔གླང་ཆེན་ཀོ་རློན༔རེ་ལྔའི་ཤམ་ཐབས་ལ༔
སྦྲུལ་གྱིས་སྐེད་ཆིངས་ཅན༔ཞབས་གཉིས་ལྕགས་སྒྲོག་གིས་བརྒྱན་པ་ལ་གསོལ་ལོ༔གསུང་གི་རྒྱལ་
པོའ་ིཡུམ་མཛེས་བྱེད་པདྨ་སྐྱེས༔སྐུ་མདོག་དམར་མོ་མཛེས་པའི་རྒྱན་དང་ལྡན་པ༔གཡས་གཡོན་
དམ་ཤིང་དང་བནྡྷ་བསྣམས་པ་ལ་གསོལ་ལོ༔འཕྲིན་ལས་ཀྱི་རྒྱལ་པོའ་ིཡུམ་བདུད་གཟའ་སྨིན་
དཀར་མ༔མཐིང་ནག་བདུད་ཀྱི་སློག་པ་གྱོན་པ༔དམ་ཤིང་དང་བནྡྷ་བསྣམས་པ་ལ་གསོལ་ལོ༔
བཅོལ་བའི་འཕྲིན་ལས་མཛོད་ཅིག༔འཕྲིན་ལས་མངོན་དུ་མཛོད་ཅིག༔བསྒྲུབ་པའི་རྟགས་ཕྱུངས་
ཤིག༔ཧོཿཐུགས་ཀྱི་རྒྱལ་པོའ་ིབློ་པོ་སྲོག་བདག་བྱ་ར་བ༔སྐུ་ལ་བེར་སྨུག་གསོལ་བ༔ཆིབས་སུ་
སེང་གེ་ཆིབས་པ༔ཕྱག་ན་དར་ནག་རུ་མཚོན་འཕྱར་བ་ལ་གསོལ་ལོ༔སྐུའི་རྒྱལ་པོའ་ིབློན་པོ་བཤན་
པ་བྱ་ཁྲིད་མིག་གཅིག་པུ༔དབུ་ལ་སྦྲུལ་ནག་ཐོད་དུ་བཅིངས་པ༔ཆིབས་སུ་སྔོན་པོ་སྒབ་ནག་ཆིབས་
པ༔ཕྱག་ན་ཤེལ་གྱི་རྡོ་རྗེ་འཕེན་པ་ལ་གསོལ་ལོ༔ཡོན་ཏན་གྱི་རྒྱལ་པོའ་ིབློན་པོ་བྱ་རྒོད་ཐང་ནག༔
རྡོ་རྗེ་དང་ཐོ་བ་བསྣམས་པ་ལ་གསོལ་ལོ༔གསུང་གི་རྒྱལ་པོའ་ིབློན་པོ་རྡོ་རྗེ་དྲགས་ལྡན༔སྐུ་ལ་དར་
དམར་ཆོས་གོས་གསོལ་བ༔ཆིབས་སུ་རྔ་མངོ་གྭ་པ་ཆིབས་པ༔ཕྱག་ན་ཤེར་ཤིང་གི་གསེག་ཤང་
བསྣམས་པ་ལ་གསོལ་ལོ༔འཕྲིན་ལས་ཀྱི་རྒྱལ་པོའ་ིབློན་པོ་པུ་ཏྲ་ནག་པོ༔སྐུ་ལ་དར་ནག་རལ་ག་
གསོལ་བ༔ཕྱག་ན་གྲི་གུག་བསྣམས་པ༔ཆིབས་སུ་དྲེལ་རྟ་ནག་པོ་ཆིབས་པ་འཁོར་དང་བཅས་པ་ལ་
གསོལ་ལོ༔བཅོལ་བའི་འཕྲིན་ལས་མཛོད་ཅིག༔འཕྲིན་ལས་མངོན་དུ་མཛོད་ཅིག༔བསྒྲུབ་པའི་
རྟགས་ཕྱུངས་ཤིག༔ཧོཿགནམ་གྱི་ཡང་སྟེངས་ནས་བྱིས་པ་ལོ་བརྒྱད་པ་གནོད་སྦྱིན་རྡོ་རྗེ་ཐོག་
འབེབས་ལ་གསོལ་ལོ༔རྡོ་རྗེ་ཁྱུང་ཆེན་ཀླུ་འབྲུག་འདུལ་བ་ལ་གསོལ་ལོ༔ལྷའི་དགེ་བསྙེན་མཧཱ་ཀཱ་
ལ་ལ་གསོལ་ལོ༔མགོན་པོ་ནག་པོ་ལ་གསོལ་ལོ༔བྱ་རྒོད་ཐང་ནག་ལ་གསོལ་ལོ༔སྲོག་བདག་ཆེན་
པོ་ལ་གསོལ་ལོ༔པ་ཏྲ་དཀར་པོ་ལ་གསོལ་ལོ༔ངུ་ཏྲ་ནག་པོ་ལ་གསོལ་ལོ༔སྲོག་བདག་རྔམས་པ་ལ་
གསོལ་ལོ༔དམག་དཔོན་ཆེན་པོ་ལ་གསོལ་ལོ༔མཐིང་ནག་མུན་ལྟར་གཏིབས་པའི་ནང་ཤེད་ན༔
གསལ་བྱེད་ཟ་འོག་གི་རྒྱལ་མཚན་འཕྱར་བ་ལ་གསོལ་ལོ༔མེ་དཔུང་དམར་ནག་འབར་བའི་ནང་
ཤེད་ན༔རྔམས་བྱེད་སྟག་གི་རྒྱལ་མཚན་འཕྱར་བ་ལ་གསོལ་ལོ༔ནམ་མཁའ་སྤྲིན་ལྟར་འཐིབས་
401
པའི་ནང་ཤེད་ན༔འཕྱོང་བྱེད་སེང་གེའི་རྒྱལ་མཚན་འཕྱར་བ་ལ་གསོལ་ལོ༔འདོད་ཆགས་ཁྲག་གི་རྒྱ་
མཚོ་འཁྱིལ་བའི་ནང་ཤེད་ན༔སྲིན་མོ་རྨ་བྱའི་རྒྱལ་མཚན་འཕྱར་བ་ལ་གསོལ་ལོ༔རླུང་ནག་འཚུབ་
མ་འཁྱིལ་བའི་ནང་ཤེད་ན༔ཟ་བྱེད་སྤྱང་ཀིའི་རྒྱལ་མཚན་འཕྱར་བ་ལ་གསོལ་ལོ༔དཀར་མོ་ཉི་མ་
འོད་ཀྱི་ནང་ཤེད་ན༔ལྡིང་བྱེད་བྱ་རྒོད་ཀྱི་རྒྱལ་མཚན་འཕྱར་བ་ལ་གསོལ་ལོ༔སྟོང་གསུམ་སྤྲུལ་པས་
འགེངས་པའི་ནང་ཤེད་ན༔སྤྲེའུ་བྱི་ལའི་རྒྱལ་མཚན་འཕྱར་བ་ལ་གསོལ་ལོ༔གཡས་ཀྱི་རུ་འདྲེན་པ་
དཔའ་བོ་སྟག་ཆས་སྟོང་གི་ཚོགས་དང་བཅས་པ་ལ་གསོལ་ལོ༔གཡོན་གྱི་རུ་འདྲེན་པ་བུད་མེད་ནག་
མོ་འབུམ་དང་བཅས་པ་ལ་གསོལ་ལོ༔སྔོན་གྱི་ཤུལ་མཚོན་པ་དགེ་སློང་དགྲ་བཅོམ་སྟོང་གི་ཚོགས་
དང་བཅས་པ་ལ་གསོལ་ལོ༔ཕྱིའི་རྗེས་ཉུལ་བ་བློན་པོ་སྟག་ཆས་སུ་ཞུགས་པ་འབུམ་ཕྲག་སྟོང་གི་
ཚོགས་དང་བཅས་པ་ལ་གསོལ་ལོ༔སྐུའི་སྐྱོ་སངས་གར་མཁན་འབག་སེང་བརྒྱའི་ཚོགས་དང་བཅས་
པ་ལ་གསོལ་ལོ༔སེང་ལྟར་དུ་འཕྱོང་བ་ལ་གསོལ་ལོ༔སྟག་ལྟར་དུ་རྔམས་པ་ལ་གསོལ་ལོ༔སྤྱང་
ལྟར་དུ་རྒྱུག་པ་ལ་གསོལ་ལོ༔ཁྱུང་ལྟར་དུ་ལྡིང་བ་ལ་གསོལ་ལོ༔ཁྲ་ལྟར་དུ་འཛུལ་བ་ལ་གསོལ་ལོ༔
སྤུ་ཏྲི་མཆེད་ལྔ་ལ་གསོལ་ལོ༔སྟོང་དཔོན་མཆེད་བདུན་ལ་གསོལ་ལོ༔རྒྱལ་པོ་འཁོར་དང་བཅས་པ་
རྣམས༔སྤྱན་གཟིགས་རྒྱན་དང་ལྡན་པ་འདི་བཞེས་ལ༔བཅོལ་བའི་འཕྲིན་ལས་མཛོད་ཅིག༔འཕྲིན་
ལས་མངོན་དུ་མཛོད་ཅིག༔བསྒྲུབ་པའི་རྟགས་ཕྱུངས་ཤིག༔ཧོཿདགོངས་སུ་གསོལ།  དྲག་པོའ་ིལས་
ལ་གྲུབ་པའི་མཐུ་མངའ་བ།  ཡེ་ཤེས་ཀྱིས་སྤྲུལ་པ་ཆེན་པོ་འཇིག་རྟེན་ཁམས་ཀྱི་གཙོ་བོ།  ཆོས་སྐྱོང་
རྒྱལ་པོ་སྡེ་ལྔ་ཁྱོད།  ཀུན་བཟང་ཧེ་རུ་ཀ་དང་ངོ་བོ་ཆོས་ཉིད་དུ་གཅིག་པ།  རང་བཞིན་ཡེ་ཤེས་སུ་
མཚུངས་པ།  མཚན་ཉིད་འཕྲིན་ལས་ཐོགས་པ་མེད་པ།  མི་མཐུན་པའི་ཕྱོགས་ཐམས་ཅད་འཇོམས་
པའི་དཔའ་བོ།  སྣང་སྲིད་ལྷ་འདྲེ་ཀུན་གྱི་རྗེ་བོ།  ལྷ་མ་སྲིན་སྡེ་བརྒྱད་ཀྱི་སྡེ་དཔོན།  སྤྲུལ་པའི་ཆོས་
སྐྱོང་ཆེན་པོ་ཁྱོད་ཀྱིས་རིག་འཛིན་རྣལ་འབྱོར་པ་བདག་ཅག་འཁོར་དང་བཅས་པ་རྣམས་གཅེས་པའི་
བུ་བཞིན་དུ་སྐྱོངས་ཤིག།  དམ་ཚིག་ཅན་གྱི་སྲོག་ཟུངས་ཤིག།  སྒྲུབ་པ་པོའ་ིགྲོགས་མཛོད་ཅིག། དམ་
ཉམས་པའི་དགྲ་བོ་ཐམས་ཅད་སྒྲོལ་ཅིག།  ཆོས་སྐྱོང་བའི་སྲུང་མ་ཁྱོད་ནི།  ཞི་བའི་མདངས་དང་ལྡན་
པ།  རྒྱས་པའི་བྱིན་ཆགས་པ།  དབང་བསྡུད་ལས་ཀྱི་རྩལ་མངའ་བ།  དྲག་པོས་དགྲ་བགེགས་སྒྲོལ་
བའི་ལས་ལ་མྱུར་བ།  བསྟན་པ་སྲུང་བའི་བདག་པོ།  མཐུ་སྟོབས་དབང་ཕྱུག།  སྒྲུབ་པ་པོའ་ིབསམ་
402
གཏན་གྱི་དྲོད་མྱུལ་བར་བྱེད་པའི་རྒྱལ་པོ་སྡེ་ལྔ་འཁོར་དང་བཅས་པ་བདག་ལ་དགོངས་སུ་གསོལ།
སྒྲུབ་རྟེན་འདི་རྣམས་ལ་བཞུགས་པ་དང་གནས་པར་མཛོད་ཅིག།  རྣལ་འབྱོར་པ་བདག་བླ་ན་མེད་
པའི་བྱང་ཆུབ་སྒྲུབ་པའི་གྲོགས་མཛོད་ཅིག།  བདེ་བ་ཆེན་པོའ་ིཞིང་དུ་འགྲོ་བ་ལ་བདུད་བཞིའི་
འཇིགས་པ་ལས་སྐྱོབས་པ་དང་།  ལམ་གྱི་བསྐུལ་མ་མཛོད་ཅིག།  ཡང་དག་པའི་ས་ལ་འཁྲིད་པའི་
བསུ་མ་དང་འཕྲིན་ལས་མཛོད་ཅིག།  སྙིང་པོ་བྱང་ཆུབ་མཐོ་བ་ཀྱི་བར་དུ་ལུས་ངག་ཡིད་གསུམ་ལོག་
པའི་ལམ་ལ་ནམ་ཡང་མ་འཇུག་ཅིག།  ཐར་པ་བྱང་ཆུབ་ཀྱི་ཕྱོགས་འབའ་ཞིག་ཏུ་འགྲོ་བར་མཛད་དུ་
གསོལ།  འཇིག་རྟེན་འདིར་ཡང་བདག་མི་མཐུན་པའི་ཕྱོགས་ཐམས་ཅད་ལས་རྣམ་པར་རྒྱལ་ཞིང་།
ཟས་ནོར་ལོངས་སྤྱོད་ཐམས་ཅད་དབང་དུ་བསྡུ་བ་དང་།  མངོན་སྤྱོད་ཀྱིས་ལས་གང་ལའང་ཐོགས་པ་
མེད་པར་འགྲུབ་པར་མཛད་དུ་གསོལ།  བཀྲ་ཤིས་བདེ་ལེགས་ཐམས་ཅད་འབྱུང་ཞིང་ཅི་བསམ་པ་
ལྷུན་གྱིས་འགྲུབ་པར་མཛད་དུ་གསོལ།  ཅེས་བརྗོད་ཅིང་ཚིག་མཚམས་རྣམས་སུ་རོལ་མོ་སྦིར་གསེར་སྐྱེམས་འཐོར་བ་དང་བཅས་འཕྲིན་ལས་བཅོལ་ལོ།  ། རྡོ་རྗེའི་སྒྲ་དབྱངས་ལས་དེ་རྗེས་ལྷག་མ།  ཆད་ཐོ།  བསྟན་སྐྱོང་།  རྟ་བྲོ།  དཀྱིལ་འཁོར་བསྡུ་བ་རྣམས་གསུངས་པ་བླ་མའི་ལས་བྱང་རྒྱས་པའི་ལུགས་ཡིན་པས་འདིར་མི་དགོས་ལ།  མངའ་གསོལ་འོག་ཏུ་གསུངས་ཀྱང་མཚམས་འདིར་འབྲེལ་ཆགས་པས།  དབང་བསྐུར་རྒྱུད་དང་མན་ངག་གདམས་པའི་མཛོད།  ། ཇི་
བཞིན་སྟེར་མཛད་རྒྱལ་བ་ཀུན་འདུས་པ།  ། དངོས་དང་བརྒྱུད་པའི་རྡོ་རྗེ་སློབ་དཔོན་ཚོགས།  ། དྲིན་
ཅན་བླ་མའི་ངོ་བོར་མངའ་གསོལ་ལོ།  ། སྐྱོན་བྲལ་སངས་རྒྱས་ཡང་གསང་ལྷ་ཡི་ཚོགས།  ། ངེས་དོན་
རྒྱུད་སྡེ་རྒྱ་མཚོ་དམ་པའི་ཆོས།  ། ཚུལ་བཞིན་སྒྲུབ་པའི་རིག་འཛིན་དགེ་འདུན་ཏེ།  ། སྐྱབས་གནས་
དཀོན་ཅོག་གསུམ་དུ་མངའ་གསོལ་ལོ།  ། ཆོས་དབྱིངས་བདེ་བ་ཆེན་པོའ་ིངང་ཉིད་ལས།  ། གདུག་པ་
འདུལ་ཕྱིར་དྲག་པོའ་ིསྐུར་སྟོན་པ།  ། སྤྲུལ་པའི་བསྟན་སྲུང་རྒྱལ་པོ་སྐུ་ལྔ་པོ།  ། རིག་འཛིན་དགྲ་ལྷའི་
གཙོ་བོར་མངའ་གསོལ་ལོ།  ། མཆོད་ཅིང་བསྟོད་ན་སྲིད་ཞིའི་དགེ་ལེགས་ཀུན།  ། འབད་མེད་ལག་
རྩེར་སྩོལ་བའི་དབང་གི་རྒྱལ།  ། དཔག་བསམ་ཤིང་ལྟར་འདོད་པའི་རེ་བ་ཀུན།  ། སྐོང་མཛད་རྒྱལ་པོ་
ཆེན་པོར་མངའ་གསོལ་ལོ།  ། བདག་ཅག་མི་ནོར་བྲན་གཡོག་དགོན་གནས་སྡེ།  ། མཐུ་ལྡན་སྲུང་མ་
ཁྱོད་ལ་ཉེར་གཏོད་ན།  ། འགལ་རྐྱེན་མི་མཐུན་ཕྱོགས་རྣམས་རབ་ཞི་ནས།  ། བསམ་དོན་ལྷུན་གྱིས་
གྲུབ་པའི་དགེ་ལེགས་མཛོད།  ། དེ་ནས་ཡིག་བརྒྱ་དང་ནོངས་བཤགས།  རྟེན་ཡོད་ན།  འདིར་ནི་གཟུགས་དང་
403
ལྷན་ཅིག་ཏུ།  ། ཞེས་སོགས་ཀྱིས་བརྟན་བཞུགས་བྱ་ཞིང་།  མེད་ན།  ཁྱེད་ཀྱིས་སེམས་ཅན་དོན་ཀུན་མཛད།  །
ཅེས་སོགས་ཀྱིས་གཤེགས་སུ་གསོལ་ལོ།  ། བཀྲ་ཤིས་ནི།  ཐུགས་རྗེ་ནུས་མཐའི་ཆུ་འཛིན་འཁྲིགས་པ་ལས།  །
མཆོག་ཐུན་དངོས་གྲུབ་ཆར་ཆེན་འབེབས་མཛད་པའི།  ། བླ་མ་ཡི་དམ་མཁའ་འགྲོའ་ིཚོགས་རྣམས་
ཀྱིས།  ། བཀྲ་ཤིས་སྙན་པའི་དབྱངས་སུ་ལེན་པར་ཤོག། རྦད་ན་མཐུ་ཆེ་དགྲ་བགེགས་ཐལ་བར་རློག།
བསྟེན་ན་སྙིང་ཉེ་ཉིན་མཚན་དུས་དྲུག་བསྲུང་།  ། མཆོད་ན་རེ་སྐོང་དངོས་གྲུབ་ཆར་ལྟར་འབེབས།  །
ཆོས་སྐྱོང་རྒྱལ་པོ་སྡེ་ལྔའི་བཀྲ་ཤིས་ཤོག། འཕྲིན་ལས་རིན་ཆེན་བུམ་པ་བཟང་པོ་ལས།  ། བསམ་པའི་
དོན་ཀུན་འགྲུབ་པའི་བདུད་རྩིའི་བཅུད།  ། སྙིང་གི་ཡོལ་གོར་འཁྱིལ་བའི་དགེ་ལེགས་ཀྱི།  ། ཕྱོགས་
དུས་ཀུན་ཏུ་ཁྱབ་པའི་བཀྲ་ཤིས་ཤོག། གཞན་ཡང་བཀྲ་ཤིས་པའི་ཚིགས་སུ་བཅད་པ་ཅི་རིགས་པར་བྱའོ།  ། རྒྱལ་
བའི་ཡེ་ཤེས་གཅིག་ཉིད་གདུལ་དབང་གིས།  ། ཅིར་ཡང་འཆར་ལས་བསྟན་དགྲའི་སྲོག་གཤེད་དུ།  །
དྲེགས་པའི་སྡེ་དཔོན་རྣམ་རོལ་རྒྱལ་པོ་ལྔ།  ། དགྱེས་བྱེད་ཆོ་ག་ལག་ཏུ་བླང་བདེར་བཀོད།  ། འདིར་
སྦྱར་དགེ་བས་ཆོས་སྐྱོང་རྒྱལ་པོ་ལྔས།  ། གནས་སྐབས་བྱང་ཆུབ་སྒྲུབ་པའི་གྲོགས་བྱེད་ཅིང་།  ། མཐར་
ཐུག་གདོད་མའི་དབྱིངས་སུ་ཡེ་ཤེས་ལྔའི།  ། རང་བཞིན་གཅིག་ཏུ་མངོན་པར་བྱང་ཆུབ་ཤོག། ཅེས་ཆོས་སྐྱོང་རྒྱལ་པོ་སྡེ་ལྔའི་གསོལ་མཆོད་ཀྱི་ཆོ་ག་འཕྲིན་ལས་ཆར་རྒྱུན་བསྐུལ་པའི་འབྲུག་སྒྲ་ཞེས་བྱ་བ་འདི་ནི།  ངོས་ཀྱིས་གསར་དུ་བཟུང་བའི་ཆོས་སྡེ་དགེ་ཚོགས་གླིང་དུ་རྒྱལ་པོ་སྐུ་ལྔ་སྲུང་མར་མངའ་གསོལ་ཏེ།  ཕོ་བྲང་གསར་བཞེངས་དང་རྟེན་འཛུགས་རྒྱུན་གཏོར་སོགས་ཚད་ལྡན་སྒྲུབ་སྐབས་ཟླ་རེ་བཞིན་གསོལ་མཆོད་བྱེད་པ་ལ་ཆོ་ག་རྒྱས་པ་ཞིག་བྱུང་ན་ལེགས་པར་བསམ་ནས་འབྲི་འདུན་ཡོད་ཐོག་མཚན་ལྟས་བཟང་པོར་རློམ་ཆག་པ་འགའ་ཞིག་ཀྱང་བྱུང་བས་རྐྱེན་བྱས་ཏེ།  ཀུ་སཱ་ལི༧དྷརྨ་བཛྲ་གྱིས་འཕྲལ་དུ་སྦྱར་བའི་ཡི་གེ་པ་ནི་བློ་གྲོས་དང་ལྡན་པ་ཨོར་དུ་སུ་ཧང་གིན་དགེ་སློང